section_heading: Flora i fauna
paragraph_text: Boračko jezero veoma je biološki raznoliko područje i zbog te bioraznolikosti je privlačno ribolovcima. U jezeru žive razne vrste ribe, poput šarana, smuđa, klena, dok su pastrmke posljednjih godina prilično oskudne i ostala ih je veoma mala populacija, uglavnom zbog pojave drugih vrsta ribe koje predstavljaju konkurenciju. Šarani su veoma krupni. U blizini jezera živi i par vrsta vodenih zmija neotrovnica. Također ljepoti faune dodaju razne vrste ptica pjevica, ali najviše se ističe štiglić. Flora je prelijepa i raznolika. U jezeru obitava više vrsta vodenih biljaka koje pokrivaju veći dio jezera. Na rubovima jezera raste trska. Na obali možemo pronaći prelijepo drveće staro više decenija.